મુંબઈઃ ભારતમાં જાહેર ક્ષેત્રની બીજા નંબરની સૌથી મોટી પંજાબ નેશનલ બેન્ક (પીએનબી)એ મુંબઈસ્થિત ફોર્ટની પોતાની એક શાખામાંથી 1.77 અબજ અમેરિકી ડોલર એટલે કે લગભગ રૂ. 11,700 કરોડનું કૌભાંડ પકડ્યું છે. બોમ્બે સ્ટોક એક્સચેન્જને આપેલી માહિતીમાં પીએનબીએ જણાવ્યું કે કેટલાક ખાતાંધારકોને લાભ પહોંચાડવા માટે તેમની સંમતિ સાથે આ પ્રકારના આર્થિક વ્યવહાર કરાયા છે. આ પ્રકારના આર્થિક વ્યવહારોના આધારે અન્ય બેન્કોએ આ ખાતાંધારકોને વિદેશોમાં ઋણ આપ્યાં છે.